b'\n_START_ARTICLE_\nPrimer Ministre del Consell d\'Estat de la Rep\xc3\xbablica Popular de la Xina\n_START_PARAGRAPH_\nEl Primer Ministre del Consell d\'Estat de la Rep\xc3\xbablica Popular de la Xina (xin\xc3\xa8s simplificat: \xe4\xb8\xad\xe5\x8d\x8e\xe4\xba\xba\xe6\xb0\x91\xe5\x85\xb1\xe5\x92\x8c\xe5\x9b\xbd\xe5\x9b\xbd\xe5\x8a\xa1\xe9\x99\xa2\xe6\x80\xbb\xe7\x90\x86, xin\xc3\xa8s tradicional: \xe4\xb8\xad\xe8\x8f\xaf\xe4\xba\xba\xe6\xb0\x91\xe5\x85\xb1\xe5\x92\x8c\xe5\x9c\x8b\xe5\x9c\x8b\xe5\x8b\x99\xe9\x99\xa2\xe7\xb8\xbd\xe7\x90\x86, pinyin: Zh\xc5\x8dnghu\xc3\xa1 R\xc3\xa9nm\xc3\xadn G\xc3\xb2ngh\xc3\xa9gu\xc3\xb3 Gu\xc3\xb3w\xc3\xb9 Yu\xc3\xa0n Z\xc5\x8fngl\xc4\xad), o simplement Premier (\xe6\x80\xbb\xe7\x90\x86, \xe7\xb8\xbd\xe7\x90\x86, Z\xc5\x8fngl\xc4\xad), \xc3\xa9s el m\xc3\xa0xim dirigent del Consell d\'Estat de la Rep\xc3\xbablica Popular de la Xina, l\'\xc3\xb2rgan de poder executiu de l\'Estat. Tamb\xc3\xa9 se\'l coneix de forma habitual amb el t\xc3\xadtol de "Primer Ministre"._NEWLINE_Tal com recull la constituci\xc3\xb3 xinesa, aprovada el 1982, el primer ministre \xc3\xa9s nomenat per a un mandat de cinc anys, i no pot ocupar el c\xc3\xa0rrec durant m\xc3\xa9s de dos mandats consecutius. El proc\xc3\xa9s de nomenament consta de tres fases: en primer lloc, el candidat ha de ser nomenat pel president; en segon lloc, ha de ser escollit per l\'Assemblea Popular Nacional; finalment, el nomenament ha de ser ratificat pel president._NEWLINE_L\'actual primer ministre del Consell d\'Estat \xc3\xa9s en Li Keqiang, en el c\xc3\xa0rrec des del 15 de mar\xc3\xa7 de 2013.'